Wêreldwyd: Poolse studente toer deur Suid-Afrika in Afrikaans - Prof. Fanie Olivier, Agata Leśnowolska & Zuzanna Waliszewska - Wêreldwyd
In die weste van Pole, halfpad tussen die Poolse hoofstad Warskou en Berlyn, leer ’n klein groep Poolse studente reeds jare lank Afrikaans. Dit is by die Adam Mickiewicz-universiteit in Poznań in die Department Nederlands en Suid-Afrikaanse Studies – ook bekend onder die fênsie naam filologia południowoafrykańska.
Afrikaans as Vreemde Taal is een van die kursusse wat in die Fakulteit Engels as ’n aangepaste en verrykte spesialisering aangebied word.
Vyf van die derdejaarstudente het die afgelope Februarie vir amper ’n maand lank deur Suid-Afrika getoer: Chasing the Horizon het hulle dit genoem. Ek en my vrou, Antoinette, het die toer van bykans 8 500 km aanmekaar geslaan en aanmekaar gehou. Dit is moontlik gemaak deur finansiële steun van die universiteit, gasouers wat die studente ontvang het en ’n klompie Suid-Afrikaanse borge, maatskappye, organisasies, trusts en individue.
AfriForum het vanjaar weer as borg opgetree en het almal een aand heerlik met eg-tradisionele Suid-Afrikaanse disse onthaal. Die studente het daar ook die kans gekry om so ’n bietjie met Afrikaanse jongmense te gesels wat lede van AfriForum Jeug is.
Ons het die studente gevra om hul ervaring in Afrikaans vir AfriForum Wêreldwyd neer te pen. Agata Leśnowolska skryf – in haar eie woorde – die volgende:
(AfriForum het nie die studente se tekste taalversorg nie, sodat die leser kan lees hoe goed elkeen ons taal onder die knie het – red.)
En só skryf Zuzanna Waliszewska:
Om in ’n Suid-Afrikaanse huis te woon en om ontbyt en aandetes saam met ’n Suid-Afrikaanse gesin te eet, was ’n belangrike ervaring. Ek het so tuis gevoel. Mense het baie vir ons omgegee en dit het my gelukkig gemaak.